
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 10 februarie 2020
            Nr.4c-13/1098/2019
            PLx. 643/2019


A V I Z 
asupra

Proiect de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.663/2018 privind "Majorarea generală de capital 2018" şi Rezoluţia nr.664/2018 privind "Majorarea selectivă de capital 2018", adoptate de Consiliul Guvernatorilor Băncii Internaţionale pentru Reconstrucţie şi Dezvoltare la 1 octombrie 2018
În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu Proiect de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.663/2018 privind "Majorarea generală de capital 2018" şi Rezoluţia nr.664/2018 privind "Majorarea selectivă de capital 2018", adoptate de Consiliul Guvernatorilor Băncii Internaţionale pentru Reconstrucţie şi Dezvoltare la 1 octombrie 2018, trimis cu adresa nr. PLx. 643 din 4 decembrie 2019, înregistrat la Comisia juridică, de disciplină şi imunităţi sub nr.4c-13/1098 din 5 decembrie 2019.
Conform dispoziţiilor art.75 alin.(1) din Constituţia României, republicată, şi ale art. 91 alin (9) punctul 1 din Regulamentul Camerei Deputaţilor, republicat, Camera Deputaţilor este Cameră decizională.

Proiectul de lege are ca obiect de reglementare majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.663/2018 privind „Majorarea generală de capital 2018”, respectiv cu Rezoluţia nr.664/2018 privind „Majorarea selectivă de capital 2018”, adoptate de Consiliul Guvernatorilor BIRD. Plata acţiunilor subscrise se va face anual de la bugetul de stat, prin bugetul Ministerului Finanţelor Publice.
În şedinţa din data de 10 februarie 2020, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat Proiectul de Lege supus avizării, expunerea de motive şi au avut în vedere avizul  favorabil al Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz pozitiv Proiectului Lege.

În raport de obiectul şi conţinutul reglementării, propunerea legislativă face parte din categoria legilor ordinare.

                  PREŞEDINTE,                                                        SECRETAR
                Nicușor HALICI                                              Aida-Cristina CĂRUCERU
 Consilier parlamentar Bucur Dragos 
PAGE  
1

